**Kaunatas vidusskolas pašnovērtējuma ziņojums**

|  |  |
| --- | --- |
| Rēzeknes novads, Kaunata, Rāznas 17 |  |
|  |  |

SASKAŅOTS

|  |  |  |  |
| --- | --- | --- | --- |
| Rēzeknes novada pašvaldības Izglītības un sporta pārvaldes vadītāja vietnieks | |  |  |
| (dokumenta saskaņotāja pilns amata nosaukums) | | | |
|  |  | | Vilis Deksnis |
| (paraksts) |  | | (vārds, uzvārds) |
|  |  | |  |
| (datums) |  | |  |

**1.** **Izglītojamo skaits un īstenotās izglītības programmas 2022./2023. mācību gadā** */norāda mācību gadu, kurā veikts pēdējais pašvērtējums/*

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits mācību gada sākumā | Izglītojamo skaits mācību gada beigās |
| Nr. | Licencēšanas  datums |  |
| Pamatizglītības programma | 21011111 |  | V\_384 | 13.10.2016 | 134 | 135 |
| Speciālās pamatizglītības programma izglītojamiem ar mācīšanās traucējumiem | 21015611 |  | V-5861 | 20.11.2012 | 4 | 4 |
| Speciālās pamatizglītības programma izglītojamajiem ar garīgās attīstības traucējumiem | 21015811 |  | V-5862 | 20.11.2012. | 2 | 2 |
| Vispārējas vidējās izglītības  programma | 31016011 |  | V\_3121 | 08.07.2020. | 46 | 40 |
| Pamatizglītības mazākumtautību  programma | 21011121 |  | V-5860 | 20.11.2012 | 14 | 14 |

**2.Izglītības iestādes darbības pamatmērķi un prioritātes**

* 1. Izglītības iestādes misija – Caur sirdi uz sirdi aizdegt zvaigznes, kurām piemīt veselīga pašapziņa, cilvēciskās vērtības, patriotisms, radošums, spēja pieņemt lēmumus, uzņemties atbildību, nemitīgi pilnveidoties un rūpēties par savu tuvāko.
  2. Izglītības iestādes vīzija par izglītojamo – mērķtiecīgs, motivēts, atbildīgs, pozitīvs, virzīts uz sadarbību.
  3. Izglītības iestādes kvalitātes mērķi:
* Visi pamatizglītības programmu apgūstošie skolēni mācību gada beigās ir saņēmuši pietiekamus vērtējumus;
* Vidējās izglītības programmu apguvuši 100% skolēnu;
* Visi skolotāji sniedz atbalstu talantīgajiem un skolēniem ar mācīšanās grūtībām;
* 90% mācību stundu ir skolēncentrētas;
* Skolotāji motivē skolēnus izstrādāt projektus un iesaistīt tajos vienaudžus, kuru realizācijas rezultātā tiek attīstītas skolēnu sadarbības, kritiskās domāšanas, komunikācijas prasmes, uzlabojas skolēnu psihoemocionālā labbūtība .
  1. 2022./2023. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |

|  |  |  |
| --- | --- | --- |
| Nr.1. 1.-12. klašu skolotāju sadarbība starppriekšmetu saites, mācību satura un caurviju prasmju īstenošanā | a) kvalitatīvi: Skolas vadība efektīvi plāno un organizē 1.-12. klašu skolotāju sadarbību starppriekšmetu saites, mācību satura un caurviju prasmju īstenošanā, kas sekmē jēgpilnu satura apguvi, sabalansē skolēnu slodzi. | Sasniegts.Skolā darbojas metodiskās komisijas, kas ir veidotas, ievērojot vecumposmu un sasniedzamos rezultātus katrā klašu grupā. Tas ļauj pilnvērtīgāk plānot un organizēt mācību satura apguvi. Skolotāji regulāri tiekas, lai plānotu nākotnes darbības, kas vērstas uz dažādu mācību priekšmetu integrēšanu vienā mācību stundā, pārrunā tematisko plānojumu, lai atrastu kopīgus sasniedzamos rezultātus un attīstītu caurviju prasmes dažādos mācību priekšmetos.  Skolotāji veido integrētas mācību stundas plānus un vada integrētas mācību stundas.  Skolotāji komunicē ar skolēniem sasniedzamo rezultātu: 65% aptaujāto skolēnu norāda, ka stundās apgūtais būs noderīgs nākotnē. |
|  | b) kvantitatīvi: Lielākā daļa pedagogu (60%) plānveidīgi sadarbojas izglītības programmu, mācību satura un caurviju prasmju īstenošanā | Daļēji sasniegts.Pedagogu sadarbība balstās uz kopīgu izpratni par sasniedzamo mērķi-izglītotu skolēnu. Tiek apgūts ne tikai mācību saturs, bet arī kopīgi risinātas skolēnu savstarpējās saskarsmes problēmas, notiek pilnvērtīga skolotāju sadarbība ar klases audzinātājiem, skolēnu vecākiem gan individuāli, gan, rīkojot kopīgas tikšanās gan klātienē, gan tiešsaistē. |
| Nr.2 Atbildīga attieksme pret skolas vērtībām ikdienā | a) kvalitatīvi: Organizēt dažādas aktivitātes un pasākumus, kas veicinās saliedētību, cieņu savstarpējās attiecībās un atbildību ikdienas darbā. Skolā organizētie mācību un/vai ārpusstundu pasākumi ir pārdomāti, iekļaujas izglītības programmas mērķu sasniegšanā un papildina ikdienas mācību un audzināšanas procesu. | Sasniegts. Ieplānotie ārpusstundu pasākumi tika organizēti, pastiprinot mācību satura apguvi. |
|  | b) kvantitatīvi: Ir vienota izpratne par vienlīdzības un iekļaujošas izglītības jautājumiem, kā rezultātā tiek novērsti fiziskās un emocionālās vardarbības gadījumi. | Dalēji saniegts. Notika izskaidrojošais darbs par mobingu ar skolēniem, tikšanās ar novada speciālistu, ar skolas psihologu, vecāku sapulces. Tomēr mobinga gadījumi pilnībā nav izskausti, jo pietrūkst likumā atrunātu pilnvaru. |
| Nr. 3. 9. un 12. klašu skolēnu sagatavošana eksāmeniem atbilstoši jaunā mācību satura prasībām | a)kvalitatīvi: Pedagogi pārzina valsts pārbaudes darbu programmu, piedāvā skolēniem darbu paraugus, kopīgi analizē mācību saturu, sniedz un saņem atgriezenisko saiti. Skolas administrācija iepazīstina skolēnus un viņu vecākus ar valsts pārbaudes darbu norisi, sniedz citu informāciju par eksāmenu sesiju. Skolas psihologs sniedz atbalstu pirmseksāmenu stresa mazināšanai. Skola nodrošina skolēnu ēdināšanu eksāmenu laikā, kā arī drošu nokļūšanu uz/no eksāmeniem. | Sasniegts.Skolēni ir iepazinušies ar jauno valsts pārbaudījumu sistēmu un pārzina darbības, kas saistās ar pieteikšanos eksāmeniem un darbu augšupielādi. 12.klases skolēni pārzina Arcgiz sistēmu, kas nepieciešama ģeogrāfijas eksāmenā. Skolēni ir piedalījušies tiešsaistes izmēģinājuma eksāmenos. |
|  | b) kvantitatīvi: 9. un 12. klašu skolēnu VPD un obligāto CE rezultāti ir zem vidējā valsts rādītāja, tāpēc tiek rūpīgi izstrādāti sadarbības pasākumi, lai paaugstinātu skolēnu motivāciju ne tikai ikdienā, bet arī domājot par nākotnes izglītību. | Daļēji sasniegts. Klašu audzinātāji monitorē skolēnu sekmes, seko neattaisnoto kavējumu statistikai katru nedēļu, sazinās ar skolēnu vecākiem, noskaidro cēloņus. Dažkārt situācijas risināšanā tiek iesaistīts sociālais darbinieks, psihologs. Iekšējās motivācijas trūkums skolēniem un viņu vecākiem apgrūtina pilnībā sasniegt plānotos rezultātus. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Lietpratībā balstīta mācību satura ieviešana visās klasēs | 1. kvalitatīvi 2. Visi skolotāji plāno, regulāri tiekas ar kolēģiem, apspriežot sadarbības iespējas klasē vai klašu grupā; 3. skolotāji izmanto starpdisciplināro pieeju, attīsta caurviju prasmes, veicina lasītizpratnes spēju pilnveidi visos mācību priekšmetos. 4. Skolēni apgūst mācību saturu pētot, analizējot, secinot, meklējot saikni ar citiem mācību priekšmetiem un dzīves jomām; 5. Skolēni jēgpilni izmanto digitālos mācību rīkus un informācijas avotus. |  |
|  | 1. kvantitatīvi 2. Visiem skolotājiem ir atbilstošas IT lietošanas prasmes; 3. 50% skolotāju ir pilnveidojuši digitālās prasmes tālākizglītības pasākumos vai apguvuši jaunus digitālos rīkus patstāvīgi; 4. Visi skolotāji pārzina mācību priekšmeta programmu, izglītības standartos noteiktās prasības. |  |
| Nr.2  Atbalsts skolēnu individuālai izaugsmei un sadarbība ar skolotājiem. | 1. kvalitatīvi 2. Projekta "Atbalsts izglītojamo individuālo kompetenču attīstībai" pasākumi veicina interesi par STEM jomas mācību priekšmetiem, projekta Pumpurs nodarbības palīdz veiksmīgāk apgūt mācību vielu dažādās jomās, mazina priekšlaicīgas skolas pārtraukšanas riskus. 3. Individuālās nodarbības motivē un veido pozitīvu sasniegumu dinamiku. 4. Skolotāji darbojas metodiskajās komisijās, nodrošinot starpdisciplināru zināšanu, iemaņu un prasmju apguvi mācību stundā u.c. pasākumos. |  |
|  | 1. kvantitatīvi 2. Skolā nav nesekmīgu skolēnu. 3. Vairāk nekā puse skolēnu saņem optimālus vērtējumus |  |

**3.Kritēriju izvērtējums**

***3.1.Pašvērtēšanā izmantotās kvalitātes vērtēšanas metodes***: mācību rezultātu datu analīze, skolēnu, viņu vecāku un skolotāju anketēšana, situāciju analīze, Metodisko komisiju darba protokoli, klašu audzinātāju ziņojumi-skolēnu pašnovērtējamu apkopojums.

Mācību rezultāti tiek regulāri analizēti. To veic mācību priekšmetu skolotāji, gan klašu audzinātāji, gan direktora vietnieks izglītības jomā semestra un mācību gada beigās. Sasniegumu dinamika tiek atspoguļota vairāku mācību gadu salīdzinājumā. Bez tam katras klases sasniegumu dinamika tiek apspriesta Metodiskajās komisijās, kad skolotāji sanāk kopā skolēnu brīvdienās un pārrunā klases stiprās un vājās puses, problēmu risināšanas variantus, prognozē turpmāko darbību un sadarbību. Semestra sākumā skolēni prognozē savas sekmes mācību priekšmetos, bet semestra beigās skolēni sniedz savu pašnovērtējumu, aizpildot skolā izveidotu veidlapu. Klases audzinātājs apkopo un nodod informāciju direktora vietniekam izglītības jomā, kas, savukārt, iepazīstina skolotājus ar mācību procesa virzību un attīstības tendencēm.

Lai iegūtu pilnvērtīgāku un izsmeļošāku informāciju par mācību procesa kvalitāti, notiek skolēnu, viņu vecāku , skolotāju anketēšana Edurio un Visi Dati platformā.

Skolotāji tiekas mazās grupās, lai risinātu konkrētas situācijas, ja tādas rodas mācību laikā. Pēc nepieciešamības iesaistās skolas administrācija, atbalsta personāls. Regulāri notiek darba sanāksmes, kurās tiek apspriesti tā brīža aktuālie jautājumi.

**3.2.Kritērija “Izglītības turpināšana un nodarbinātība” kvantitatīvais un kvalitatīvais izvērtējums**

3.2.1.Būtiskākie iegūtie dati, informācija un secinājumi par visu kritēriju:

1. Skolā notiek sistemātisks darbs gan ar nesekmīgajiem, gan talantīgajiem, iespēju robežās sadarbojoties ar atbalsta personālu un vecākiem, kā arī sociālajiem dienestiem.

2. Piedāvātie vispārējās vidējās izglītības programmu grozi tiek veidoti, ievērojot vietējās kopienas attīstības tendences, ģeolokāciju, nodarbinātības rādītājus.

3. Kaunatas vidusskolas karjeras izglītības atbalsta stiprās puses ir laba skolas un klases audzinātāju sadarbība ar absolventiem un skolēnu vecākiem, kas tiek aicināti iepazīstināt ar savu profesiju, ceļu uz to, uzņēmējdarbības pamatprincipiem , darbu realitātē.

4. Notiek sadarbība ar valsts iestādēm: NVO, novada pašvaldību, mācību iestādēm, uzņēmumiem, kas organizē izglītojošus pasākumus un Atvērto durvju dienas.

5. 2022./2023.mācību gadā 90% skolēnu ieguva vidējo izglītību. 50% iestājās augstskolās/koledžās, 50% ir nodarbināti individuālajos un sabiedriskajos uzņēmumos.

|  |  |  |  |  |
| --- | --- | --- | --- | --- |
| RR | Rezultatīvā rādītāja nosaukums | Kvalitātes līmeņa vērtējums punktos | Stiprās puses | Turpmākās attīstības vajadzības |
| RR1 | Izglītības iestādes darbs ar izglītojamiem, kam ir zemi mācību sasniegumi | 3 |  | Nepieciešams sociālais pedagogs, bet šobrīd ir neaizpildīta vakance.  Nepieciešama vecāku aktīvāka līdzdalība gan vecāku sapulcēs, gan skolēnu motivēšanai mācību darbam. |
| RR2 | Izglītības iestādes rīcība, izvērtējot absolventu un/vai viņu vecāku sniegto informāciju par nepieciešamo rīcību izglītības procesa pilnveidei | 4 | Tikšanās ar absolventiem, kur jaunieši iegūst informāciju no vienaudžiem par studiju iespējām, par profesionālās attīstības iespējām darba tirgū. |  |
| RR3 | Izglītības iestādes izglītojamo iemesli izglītības iestādes maiņai un mācību pārtraukšanai | 3 |  |  |
| RR4 | Izglītības iestādes īstenotā karjeras izglītība | 4 | Daudzveidīgie pasākumi karjeras izglītībā, t.sk., ēnu dienu organizēšana | Nepieciešama ciešāka sadarbība ar tuvākajām augstskolām – DU un RTA, lai skolēni labāk apzinātos studiju iespējas un redzētu savu vietu studiju programmās. |
| RR5 | Izglītības iestādes īstenotais monitorings par absolventu turpmākajām mācībām / studijām un / vai profesionālo darbību | 4 |  |  |

3.2.2. Kritērija “Izglītības turpināšana un nodarbinātība” pašvērtēšanā iegūtais rezultāts atbilst kvalitātes vērtējuma līmenim  **Labi**

**3.3.Kritērija “Mācīšana un mācīšanās” kvantitatīvais un kvalitatīvais izvērtējums**

3.3.1. Informācija par izglītības iestādes vadības noteiktajiem virzieniem/mērķiem mācību stundu / nodarbību vērošanā 2022./2023.māc.g.: Lietpratības mācību satura un pieejas ieviešana mācību stundā.

3.3.2***.*** Būtiskākie iegūtie dati, informācija un secinājumi no mācību stundu / nodarbību vērošanas:

1. Stundu vērošanai tiek izmantota skolas izstrādāta veidlapa, kas mācību gada sākumā tiek izsūtīta visiem skolotājiem. Pēc vērotajām mācību stundām notiek saruna par mācību stundas efektivitāti, darba sanāksmēs informācija tiek aktualizēta.

2. Reizi ceturksnī skolotāji tiekas, lai pārrunātu klašu mācību un audzināšanas sasniegumus, stiprās un vājās puses.

3. Gada laikā tika vērotas mācību stundas 90% skolotāju.

4. Galvenie secinājumi pēc stundu vērošanas: 100% mācību stunda ir skolēncentrēta; visi skolotāji jēgpilni izmanto IT; skolotāji realizē diferencētu pieeju; sniedz un saņem atgriezenisko saiti.

5. Skolēni sniedz savu pašnovērtējumu, aizpildot skolas izstrādātās veidlapas. Klases audzinātājs apkopo informāciju un nodod to skolas administrācijai, kas savukārt sniedz kopsavilkumu pedagoģiskās padomes sēdē.

6. Lai redzētu mācību procesa virzību, skola piedāvā aptaujas Edurio, Visi Dati platformā gan skolēniem, gan viņu vecākiem.

7. 2022./2023.mācību gadā ir veikti labojumi, kas nosaka obligāti veicamo summatīvo darbu veikšanas kārtību.

8. Digitālie mācību līdzekļi tiek jēgpilni izmantoti mācīšanas un mācīšanās procesā.

9. Attālinātajās mācībās 100% skolotāju izmanto Zoom platformu, visiem skolēniem ir iespēja virtuāli apgūt mācību programmu.

|  |  |  |  |  |
| --- | --- | --- | --- | --- |
| NPK | Rezultatīvā rādītāja nosaukums | Kvalitātes līmeņa vērtējums punktos | Stiprās puses | Turpmākās attīstības vajadzības |
| RR1 | Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidi (pielikumā jāpievieno mācību stundu/nodarbību vērošanā izmantotās vērošanas lapas, kuras netiek publicētas) | 3 |  | Jāpilnveido atgriezeniskās saites nodrošināšana, jāmotivē skolotāji apkopoto pieredzi publiskot vienotā datu nesējā, lai ar to varētu iepazīties plašāks kolēģu loks. |
| RR2 | Izglītības procesa plānošanas un īstenošanas efektivitāte un kvalitāte | 3 | Blakus mācību stundai kā procesa pamatelementam tiek izmantotas dažādas darba metodes: mācību ekskursijas, projektu darbs, tiešsaistes tikšanās un apmācības gan skolēniem, gan skolotājiem, gan skolēnu vecākiem. | Nepieciešams lielāks atbalsts no vecāku puses |
| RR3 | Izglītības procesa diferenciācija, individualizācija un personalizācija | 3 |  |  |
| RR4 | Izglītības procesa īstenošanas kvalitāte attālinātajās mācībās | 4 |  | Pakāpeniski izveidot priekšmetu mācību stundu videoierakstus, ko skolēni varētu noskatīties gadījumos, ja skolēnam nav iespējas pieslēgties zoom stundām slimības dēļ. |
| RR5 | Mācību sasniegumu vērtēšanas kārtība | 3 |  | Nepieciešams izskaidrojošais darbs skolēniem un viņu vecākiem, kuriem izpratne par jauno mācību sasniegumu vērtēšanas kārtību sagādā grūtības, īpaši pievēršot uzmanību tām klasēm, kas pāriet uz citu izglītības posmu (4., 10.klase), tāpat tiem skolēniem, kas reemigrē uz Latviju vai iebrauc no citām valstīm. |
| RR6 | Izglītības iestādes individualizēta un /vai personalizēta atbalsta sniegšana izglītojamiem | 3 | Skolotāju, klases audzinātāju, atbalsta personāla sadarbība problēmjautājumu risināšanā. | Aktīvāka atbalsta komandas sadarbība ar vecākiem, kā arī ar sociālajām un tiesībsargājošajām institūcijām. |
| RR8 | Izglītības iestādes darbība, nodrošinot izglītības ieguvi ģimenē | 4 | Skolā ir skolēns, kurš izglītību iegūst ģimenē. Skolēna māte ir ieguvusi pedagoģisko izglītību, nodibinājusi arī savu skolu, kā arī reizēm vada radošās darbnīcas skolā, sadarbojoties ar mācību priekšmetu skolotājiem. |  |

3.3.3. Kritērija “Mācīšana un mācīšanās” pašvērtēšanā iegūtais rezultāts atbilst kvalitātes vērtējuma līmenim ***Labi***

**3.4.Kritērija “Izglītības programmu īstenošana” kvantitatīvais un kvalitatīvais izvērtējums**

3.4.1.Būtiskākie iegūtie dati, informācija un secinājumi par visu kritēriju:

1. Informācija par skolas izglītības programmām tiek aktualizēta un ir pieejama VIIS.

2. Skolā realizētās izglītības programmas atbilst valsts noteiktajiem normatīvajiem aktiem un nodrošina visu skolēnu vajadzības..

3. Skolotāji ir informēti par izglītības programmu sasniedzamajiem rezultātiem, jo skolas administrācija to aktualizē, uzsākot mācību gadu.

4. Noslēdzot mācību gadu, programmas realizācija tiek izvērtēta pedagoģiskās padomes sēdē, kur tiek noteikta turpmākā darbība.

5. Mācību un interešu izglītības darba grafiki tiek saskaņoti katra semestra sākumā, kā mērķis ir nodrošināt pulciņu darbību, kas nepārklājas ar citām nodarbībām un skolēni pilnvērtīgi un daudzveidīgi pavada savu laiku līdz autobusu aizbraukšanai.

6. Atbalsta personāls sadarbojas ar mācību priekšmetu skolotājiem un sistemātiski nodrošina informācijas nodošanu vecākiem, kuru bērni apgūst speciālās programmas, lai sadarbība būtu sekmīga.

7. Pamatizglītības absolventi un viņu vecāki tiek savlaicīgi informēti par vidusskolas “groziem”, 9.klasi beidzot.

|  |  |  |  |  |
| --- | --- | --- | --- | --- |
| NPK | Rezultatīvā rādītāja nosaukums | Kvalitātes līmeņa vērtējums punktos | Stiprās puses | Turpmākās attīstības vajadzības |
| RR1 | Izglītības iestādes informācija par tās īstenoto izglītības programmu ievadīšana un aktualizēšana VIIS | 4 |  |  |
| RR2 | Izglītības iestādes īstenotās izglītības programmas atbilstība tiesību aktos noteiktajām prasībām, aktualitāte un mūsdienīgums | 4 |  |  |
| RR3 | Izglītības programmas īstenošanā iesaistīto izpratne par izglītības programmas mērķiem un 1-3 gadu laikā sasniedzamajiem rezultātiem | 3 |  |  |
| RR4 | Izglītības iestādes pedagogu sadarbība, nodrošinot vienotu pieeju izglītības programmas īstenošanā | 3 | Skolotāji veido integrētas mācību stundas, nodrošina saikni ar reālo dzīvi, izstrādā mācību ekskursiju maršrutus, sagatavo konkursiem, skatēm. | Pilnveidot darbu pie projektu pieteikumu sastādīšanas. |
| RR5 | Izglītības iestādes īstenoto mācību/ārpusstundu pasākumu efektivitāte, nodrošinot izglītības programmas mērķu sasniegšanu | 4 | Mācību ekskursijas un ārpusstundu pasākumi sekmē skolēnu daudzpusējo spēju attīstību. | Pilnveidot digitālo rīku daudzveidības apgūšanu un kritiskās domāšanas prasmju attīstību. |
| RR6 | Izglītības iestādes darbība mācību laika efektīvai izmantošanai, īstenojot izglītības programmu | 4 |  |  |
| RR7 | Izglītības iestādes darbība, īstenojot speciālās izglītības programmu | 3 |  | Piesaistīt ekspertus, kas sniegtu papildus informāciju vecākiem par atbalsta iespējām skolēniem. |
| RR9 | Izglītības iestādes piedāvāto padziļināto kursu skaits un to īstenošanas kvalitāte | 3 |  | Nepieciešama ciešāka sadarbība ar karjeras konsultantu un dziļāka iesaistīšanās no vecāku puses |
| RR10 | Izglītības iestādes īstenotās mazākumtautību izglītības programmas atbilstība normatīvajos aktos noteiktajām prasībām | 3 |  |  |
| RR11 | Izglītības iestādes īstenotās izglītības programmas efektivitāte un kvalitāte | 3 | Skolas motivētie absolventi turpina mācības augstskolās/koledžās un ir konkurētspējīgi darba tirgū. | Jāturpina motivēt skolēnus apgūt piedāvāto izglītības programmu, tiecoties pēc maksimālā rezultāta, nevis pēc minimālā. |

3.4.2. Kritērija “Izglītības programmas īstenošana” pašvērtēšanā iegūtais rezultāts atbilst kvalitātes vērtējuma līmenim  ***Labi***

**4. Informācija par lielākajiem īstenotajiem projektiem un to rezultātiem 2022./2023. mācību gadā**

* 1. Projekta īsa anotācija un rezultāti.

Erasmus + līdzdalības projekts “Kaunata runā Eiropā”( (Nr.2021-2-LV02-KA154-YOU-000039542)– projekts paredzēja apmācības debašu jomā un debates par dažādām tēmām, piesaistot dažādus vieslektorus, kā Arvīdu Barševski (DU rektors), Uldi Valaini (DU lektors), Oskaru Zuģicki (Dienvidlatgales NVO vadītāju), Aivaru Bačkuru, Milānu Loču, Ievu Johanssoni u.c. Notika sadarbība ar citām Latgales reģiona vidusskolām – Balvu Valsts ģimnāziju, Viļānu vidusskolu, Ludzas Pilsētas vidusskolu un Ludzas 2.vidusskolu. Projekta noslēgumā visi iesaistītie jaunieši piedalījās konferencē “Debašu kompromiss”, kas notika Kaunatas vidusskolā. Tika apgūtas un pilnveidotas prasmes debatēt, analītiski izvērtēt informāciju, sadarboties ar citu skolu jauniešiem.

* 1. Projekta īsa anotācija un rezultāti.

Rēzeknes novada jauniešu iniciatīvu projekts “Active Youth” – projekts paredzēja izgaismotu ārēju instalāciju izveidi un uzstādīšanu skolas pagalmā, demonstrējot aktualitātes jauniešu apkārtējās pasaules uztverē. Skolēni apguva STEM prasmes, radoši sintezēja mūsdienu tēlus un integrēja tos skolas vidē, sadarbojās gan ar mācību priekšmetu skolotājiem, gan ar vienaudžiem.

4.3. Projekta „Skolas auglis un skolas piens” īsa anotācija un rezultāti. Projekta mērķis nodrošināt 1.-9.klases skolēnus 3x nedēļā ar pienu un augļiem, veicinot noturīgu veselīgu ēšanas un uztura paradumu veidošanos. Rezultātā skolēni pastāvīgi tika nodrošināti ar papildus dabisko vitamīnu un kalcija devu,kas paaugstināja imunitāti.

4.4. ESF projekts „Atbalsts priekšlaicīgas mācību pārtraukšanas samazināšanai” (Nr.8.3.4.0/16/I/001) - nodrošinātas atbilstošas visu izglītojamo daudzveidīgās vajadzības, palielinot ikviena izglītojamā līdzdalības iespējas mācību procesā un meklējot individuālas pieejas skolēnu motivēšanai.

4.5. ESF projekts “Karjeras atbalsts vispārējās un profesionālās izglītības iestādēs”(Nr.8.3.5.0/16/I/0/ - nodrošināts karjeras konsultanta darbs skolā un karjeras izglītības organizācija skolā.

4.6. ESF projekts “Zini.Proti.Dari!”, (Nr. 8.3.4.0/16/I/001) “Atbalsts priekšlaicīgas mācību pārtraukšanas samazināšanai” - sadarbībā ar biedrību “Ezerrieksts 2012” tika veicinātas kolēnu zināšanas un prasmju apguvi ar neformālās izglītības metodēm savu stipro pušu apzināšanai un motivācijas palielināšanai.

4.7. “Atbalsts izglītojamo individuālo kompetenču attīstībai” (Nr. 8.3.2.2./16/I/001) - nodrošināta izglītības pakalpojumu daudzveidība, kas balstīts uz individuālās mācību pieejas attīstību un ieviešanu vispārējās izglītības iestādēs, tādējādi uzlabojot izglītojamo kompetences un mācību sasniegumus.

4.8. Latvijas simtgades projekts “Latvijas skolas soma” – tika stiprināta jaunās paaudzes nacionālā identitāte, pilsoniskuma, valstiskās piederības apziņa, attīstīta kultūras izpratnes un izpausmes kompetence. Tika apmeklēts Latgales Kultūrvēstures muzejs, Ludzas Novadpētniecības muzejs, Naujienes muzejs un stikla apgleznošanas darbnīca, Rundāles pils un Motormuzeja filiāle Bauskā, muzejs “Ebreji Latvijā, “, Līgatnes slepenais bunkurs, skolēni piedalījās koncertlekcijā, ko vadīja “Citi zēni”

4.9. Rēzeknes novada pašvaldības projekts “Dzīvo veselīgi Rēzeknes novadā” – notika veselību veicinoši un slimību profilakses pasākumi skolēniem, lai uzlabotu kustības koordināciju un plastiku.

1. **Citi sasniegumi, t.sk., secinājumi par valsts pārbaudījumu rezultātiem, un cita izglītības iestādei būtiskā informācija**

**Valsts pārbaudes darbu rezultāti (%) 2022./2023.mācību gadā**

1. **Par pamatizglītības ieguvi**

|  |  |  |  |  |
| --- | --- | --- | --- | --- |
| Mācību priekšmets | Vid.skolā | Vid.novadā | Vid.valstī | Piezīmes |
| Angļu valoda | 41,1 | 40,7 | 66,1 | 4,1% nenokārtoja |
| Latviešu valoda | 49,2 | 48,4 | 58,1 |  |
| Matemātika | 33,1 | 35,3 | 50,5 | 12,5% nenokārtoja |

Secinājumi: angļu valodas un latviešu valodas eksāmenu rezultāti ir augstāki nekā novadā, bet zemāki nekā vidēji valstī. Matemātikas eksāmens ir kārtots salīdzinoši vienādi novadā, bet sliktāk nekā vidēji valstī.

1. **Par vispārējās vidējās izglītības ieguvi**

|  |  |  |  |  |
| --- | --- | --- | --- | --- |
| Mācību priekšmets | Vid.skolā | Vid.novadā | Vid.valstī | Piezīmes |
| Angļu valoda(opt.) | 34 | 39,8 | 63 | 4,3%  nenokārtoja |
| Latviešu valoda(opt.) | 47,3 | 48,8 | 53,8 |  |
| Matemātika(opt.) | 23,5 | 30,8 | 35,1 | 19% nenokārtoja |
| Bioloģija (augst.) | 26,9 | 27,4 | 46,1 | `11% nenokārtoja |
| Ģeogrāfija (augst.) | 35,8 | 44,6 | 35,8 |  |
| Sociālās zinātnes(augst.) | 45 | 32 | 39,4 | Kārtoja  1 skolēns |

Secinājumi: Vidējie rezultāti visos mācību priekšmetos ir salīdzinoši līdzīgi ar rezultātiem novadā, bet zemāki par vidējiem rādītājiem valstī.

**Centralizēto (obligāto) eksāmenu rezultāti (%) Kaunatas vidusskolā 2018.-2023.mācību gadā**

|  |  |  |  |  |  |
| --- | --- | --- | --- | --- | --- |
| Mācību priekšmets | 2018.-2019.m.g. | 2019.-2020.m.g. | 2020.-2021.m.g. | 2021.-2022.m.g. | 2022.-2023.m.g. |
| Latviešu valoda | 40.23 | 49,4 | 42,59 | 33,3 | 47,3 |
| Matemātika | 17.08 | 42,1 | 41,57 | 32,9 | 23,5 |
| Angļu valoda | 38.62 | 70,5 | 47,15 | 44,4 | 34 |
| Krievu valoda | 67.33 | 75,8 | 78,54 | 77,8 |  |
| OCE indekss | 41,54 | 55,7 | 54,23 | 47,1 | 34,9 |

* OCE- obligātie centralizētie eksāmeni

Izglītības iestādes vadītājs

|  |  |  |
| --- | --- | --- |
| (paraksts) |  | Ināra Paramonova |